Document ID: 32009D0339

KOMMISSIONENS BESLUTNING
af 16. april 2009
om ændring af beslutning 2007/589/EF for så vidt angår tilføjelse af retningslinjer for overvågning og rapportering af udledninger og tonkilometerdata fra luftfartsaktiviteter
(meddelt under nummer K(2009) 2887)
(EØS-relevant tekst)
(2009/339/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1), særlig artikel 14, stk. 1, og
ud fra følgende betragtninger:
(1)
Europa-Parlamentets og Rådets direktiv 2008/101/EF af 19. november 2008 om ændring af direktiv 2003/87/EF med henblik på inddragelse af luftfartsaktiviteter i ordningen for handel med drivhusgasemissionskvoter i Fællesskabet (2) inddrog luftfartsaktiviteter i ordningen for handel med drivhusgasemissionskvoter i Fællesskabet.
(2)
Ifølge artikel 14, stk. 1, i direktiv 2003/87/EF bør Kommissionen vedtage retningslinjer for overvågning og rapportering af emissioner fra luftfartsaktiviteter og for overvågning og rapportering af tonkilometerdata fra luftfartsaktiviteter med henblik på en ansøgning i henhold til samme direktivs artikel 3e eller 3f.
(3)
Den administrerende medlemsstat bør sikre, at hver luftfartøjsoperatør indsender overvågningsplaner til den kompetente myndighed i denne medlemsstat, hvori der redegøres for foranstaltninger til overvågning og rapportering af årlige udledninger og tonkilometerdata med henblik på en ansøgning om en tildeling af kvoter, der skal tildeles gratis, samt at sådanne planer godkendes af den kompetente myndighed efter de retningslinjer, der er vedtaget i medfør af dette direktivs artikel 14, stk. 1.
(4)
Kommissionens beslutning 2007/589/EF af 18. juli 2007 om retningslinjer for overvågning og rapportering af drivhusgasudledninger i medfør af Europa-Parlamentets og Rådets direktiv 2003/87/EF (3) bør derfor ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Udvalget for Klimaændringer, der er omhandlet i artikel 23 i direktiv 2003/87/EF -
VEDTAGET FØLGENDE BESLUTNING:
Artikel 1
I beslutning 2007/589/EF foretages følgende ændringer:
1)
Artikel 1 affattes således:
»Artikel 1
Retningslinjerne for overvågning og rapportering af drivhusgasudledninger fra aktiviteterne i bilag I til direktiv 2003/87/EF og aktiviteter, der er medtaget i henhold til artikel 24, stk. 1, i samme direktiv, er opstillet i bilag I til XIV til denne beslutning. Retningslinjerne for overvågning og rapportering af tonkilometerdata fra luftfartsaktiviteter med henblik på en ansøgning i henhold til artikel 3e eller 3f i direktiv 2003/87/EF er fastsat i bilag XV.
Retningslinjerne bygger på principperne i nævnte direktivs bilag IV.«
2)
I bilagsoversigten tilføjes følgende punkter:
»Bilag XIV:
Aktivitetsspecifikke retningslinjer for opgørelse af udledninger fra luftfartsaktiviteter som anført i bilag I til direktiv 2003/87/EF
Bilag XV:
Aktivitetsspecifikke retningslinjer for opgørelse af tonkilometerdata fra luftfartsaktiviteter med henblik på en ansøgning i henhold til artikel 3e eller 3f i direktiv 2003/87/EF«
3)
Bilag I ændres som angivet i del A i bilaget til nærværende beslutning.
4)
Der indsættes et bilag XIV affattet som angivet i del B i bilaget til nærværende beslutning.
5)
Der indsættes et bilag XV affattet som angivet i del C i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 16. april 2009.

Labels: 12
8
3
20